สลด ด.ญ.ลี้ภัย วัย 7 ขวบ เสียชีวิต หลังถูกสหรัฐฯ จับพร้อมพ่อที่ชายแดน
(ภาพประกอบ ชายผู้ลี้ภัยชาวฮอนดูรัสอุ้มลูกสาวขณะพยายามเข้าสหรัฐฯ),สงสารจับใจ เด็กหญิงลี้ภัยชาวกัวเตมาลา วัยเพียง 7 ขวบ เสียชีวิต หลังถูกเจ้าหน้าที่มะกันจับกุมพร้อมพ่อ ที่พยายามพาลูกสาวหนีความลำบากยากจน ข้ามแดนเม็กซิโกเข้ามาในสหรัฐฯ,เมื่อ 14 ธ.ค.61 สำนักข่าวต่างประเทศ และบีบีซี รายงานข่าวเศร้า เด็กหญิงลี้ภัยชาวกัวเตมาลา วัย 7 ขวบคนหนึ่ง เสียชีวิต ขณะถูกสหรัฐฯ ควบคุมตัวอยู่ในสถานกักกันคนลี้ภัย ของหน่วยลาดตระเวนชายแดนของสหรัฐฯ หลังจากชายผู้เป็นพ่อได้พาเด็กหญิง บุตรสาว พยายามลักลอบเข้าประเทศสหรัฐฯ อย่างผิดกฎหมาย และถูกเจ้าหน้าที่สหรัฐฯ จับกุมขณะแอบลักลอบผ่านทางชายแดนสหรัฐฯ ติดกับเม็กซิโก เมื่อสัปดาห์ก่อน,สำนักข่าววอชิงตัน โพสต์ รายงานว่า เด็กหญิงลี้ภัยชาวกัวเตมาลา เสียชีวิตจากภาวะขาดน้ำ และภาวะช็อก ราว 8 ชั่วโมง หลังถูกเจ้าหน้าที่สหรัฐฯ จับกุมใกล้เมืองลอร์ดเบิร์ก รัฐนิวเม็กซิโก ในขณะที่พ่อได้พาเด็กหญิง บุตรสาว ลักลอบเข้ามาในสหรัฐฯ พร้อมกับกลุ่มผู้ลี้ภัยอีกประมาณ 163 คน เมื่อวันที่ 6 ธ.ค. ที่ผ่านมา,ข่าวแจ้งว่า เบื้องต้น ยังไม่ทราบรายละเอียดแน่ชัดว่าเกิดอะไรขึ้นกับเด็กหญิงระหว่างถูกควบคุมตัว และมีอาการป่วยหนักจนต้องรีบนำขึ้นเฮลิคอปเตอร์ส่งไปยังโรงพยาบาลเอล พาโซ และเสียชีวิตจากภาวะหัวใจหยุดเต้นในอีกไม่ถึง 24 ชั่วโมง ต่อมา ขณะที่ จากแถลงการณ์ของสำนักงานศุลกากร และปกป้องชายแดนสหรัฐฯ ระบุว่าเด็กหญิงลี้ภัยชาวกัวเตมาลารายนี้ ไม่ยอมกินอาหารหรือน้ำมาหลายวัน
สงสารจับใจ เด็กหญิงลี้ภัยชาวกัวเตมาลา วัยเพียง 7 ขวบ เสียชีวิต หลังถูกเจ้าหน้าที่มะกันจับกุมพร้อมพ่อ ที่พยายามพาลูกสาวหนีความลำบากยากจน ข้ามแดนเม็กซิโกเข้ามาในสหรัฐฯ
เด็กหญิงลี้ภัยกัวเตมาลา,เด็กหญิงลี้ภัยตาย,สหรัฐฯจับผู้ลี้ภัย,ชายแดนสหรัฐฯ-เม็กซิโก,ลักลอบเข้าเมือง